Diari Oficial de la Generalitat Valenciana


Sumari del DOGV 3204, del 16-03-1998 (1998/1691)

RESOLUCIÓ per la qual s'autoritza a l'empresa Enagás, SA, la realització de les instal·lacions corresponents al Projecte Xarxa de Gas Natural per a Usos Industrials d'Ibi al terme municipal d'Ibi (Alacant).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3204

Data del DOGV
:   16-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1691


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 20 de febrer de 1998, de la Conselleria d'Ocupació, Indústria i Comerç, per la qual s'autoritza a l'empresa Enagás, SA, la realització de les instal-lacions corresponents al projecte Xarxa de Gas Natural per a Usos Industrials d'Ibi al terme municipal d'Ibi (Alacant). [1998/C1691]
  
Per resolució de la Conselleria d'Indústria, Comerç i Turisme de la Generalitat Valenciana d'1 de juny de 1993, s'atorgà a Enagás, SA, la concessió administrativa per al subministrament de gas natural per a usos industrials en diversos termes municipals de la província d'Alacant, entre els quals es troba el d'Ibi (BOE núm. 175, de 23.07.93).
  
Enagás, SA, sol·licità, mitjançant un escrit de data 23 d'octubre de 1997, davant aquest Servei Territorial d'Indústria i Energia d'Alacant, amb la finalitat d'ampliar el subministrament de gas natural per a usos industrials i consum domèstic a la província d'Alacant, i a l'empara d'allò que ha disposat la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i en l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, l'autorització del projecte d'instal·lacions de la Xarxa de Gas Natural per a Usos Industrials d'Ibi, que circularà íntegrament per l'esmentat terme municipal.
  
Vista la sol·licitud presentada per Enagás, SA, i estudiat el projecte Xarxa de Gas Natural per a Usos Industrials d'Ibi, visat pel col·legi oficial d'enginyers corresponent.
  
Vistes les al·legacions formulades pel senyor Juan Pozo Limonchi, per mitjà d'un escrit registrat d'entrada en aquest Servei Territorial amb data 17 de desembre de 1997, en el qual com a propietari de finques afectades pel traçat de la xarxa, hi manifesta la seua disconformitat, que consideren que afectarà la instal·lació d'una indústria d'adobament de pernils en aquests terrenys.
  
Vista la resposta d'Enagás, SA a la qüestió suscitada, mitjançant un escrit de data 18 de febrer de 1998, en el qual posen de manifest que els terrenys afectats estan qualificats com a rústics, per la qual cosa la construcció d'una nau per als fins que es pretenen, ara per ara, esdevé impossible, sense perjudici que la conducció projectada no impedirà de cap manera la futura instal·lació prevista.
  
Vistos el Decret 2.913/1973, de 26 d'octubre (esmentat), el Decret 1.775/1967, de 22 de juliol, l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994, la Llei de Règim Jurídic de les Administracions Públiques i del Procediment Administratiu Comú i totes altres disposicions concordants.
  
Aquest Servei Territorial resol:
  
Autoritzar les instal·lacions sol·licitades per Enagás, SA, d'acord amb el projecte Xarxa de Gas Natural per a Usos Industrials d'Ibi, d'acord amb les condicions següents:
  
1. En tot moment, haurà de complir-se tot el que s'estableix en el Reglament General del Servei Públic de Gasos Combustibles, i també de normes complementàries, Reglament de Xarxes i Connexions de Combustibles Gasosos, aprovat per mitjà de l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA, la concessió administrativa per al subministrament de gas natural per a usos industrials al terme municipal d'Ibi.
  
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.
  
3. Les instal·lacions que s'autoritzen mitjançant aquesta resolució, hauran de realitzar-se d'acord amb el projecte denominat Xarxa de Gas Natural per a Usos Industrials d'Ibi, i la resta de la documentació tècnica presentada, que quedarà especificat en les següents dades bàsiques:
  
A) Descripció de les instal·lacions: la canalització en APA serà d'acer sense soldadura, segons l'especificació API 5L. La qualitat de l'acer serà X-42 i estarà protegit contra la corrosió. La pressió màxima de servei de la conducció serà de 16 bars.
  
La longitud, la grossària i el diàmetre de les canalitzacions són les següents:
  
Diàmetre Grossària (mm) Longitud (m)
  
6'' 4 733
  
La canalització en MPB serà de polietilé (SDR-11). La pressió màxima de servei de la conducció serà de 4 bars. La longitud, la grossària i el diàmetre de les canalitzacions són les següents:
  
Diàmetre Grossària (mm) Longitud (m)
  
PE-200 18,2 1326
  
PE-160 14,6 966
  
PE-110 10 327
  
PE-90 8,2 16,3
  
PE-63 5,8 245
  
B) El pressupost total de les instal·lacions objecte d'aquesta autorització ascendeix a la quantitat de 47.392.917 pessetes.
  
4. Per a introduir modificacions que afecten les dades bàsiques a què es refereix la condició 3.ª, caldrà obtenir l'autorització en aquest Servei Territorial.
  
5. Una vegada acabades les obres d'instal·lació, s'efectuaran els assajos i les proves oportuns, i s'informarà en un termini de 48 hores de la realització d'aquests al Servei Territorial.
  
6. Aquest Servei Territorial aprovarà també les condicions concretes d'aplicació del projecte i introduirà les modificacions de detall que siguen convenients.
  
7. Enagás, SA, donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en marxa, sense el requisit dels quals no podran entrar en funcionament. Per a això, s'aportarà a aquest Servei Territorial el certificat final d'obra signat per un tècnic superior competent i visat pel col·legi oficial corresponent, on conste que la construcció i el muntatge s'han efectuat d'acord amb la normativa tècnica vigent que hi siga d'aplicació, acompanyat de la documentació corresponent a les proves i els assajos realitzats.
  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.
  
De conformitat amb allò que es disposa en els articles 10 i 13 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, aquesta autorització, que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, n'originarà la urgent ocupació. Els indicats béns i drets són els inclosos en la relació que es publicà en el Diari Oficial de la Generalitat Valenciana de 21 de gener de 1998.
  
Aquesta autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres que calga per a la realització de les obres de les instal·lacions.
  
Contra aquesta resolució podrà interposar-se un recurs ordinari davant el director general d'Indústria i Energia de la Conselleria d'Ocupació, Indústria i Comerç de la Generalitat Valenciana, en el termini d'un mes, comptat des de l'endemà de la notificació d'aquesta resolució, com determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.